कला प्रदर्शनी में दिखाई लड़कियों की स्वतंत्रता
कुरुक्षेत्रविश्वविद्यालयके ललित कला विभाग में सोमवार को कला प्रदर्शनी का शुभारंभ हुआ। इस अवसर पर मुख्यातिथि केयू कुलसचिव डॉ. प्रवीण सैनी थे। उन्होंने कहा कि एक कलाकार अपने विचारों और मन की भावनाओं को रंगों के माध्यम से व्यक्त करता है। इस प्रदर्शनी में छात्र रोबिन छात्रा सिमनदीप, प्रिया चौधरी, प्रिया कालड़ा और तनवी ने अपनी कला का प्रदर्शन किया। मुख्य अतिथि ने बच्चों का उत्साह बढ़ाते हुए उनकी कला की प्रशंसा की। छात्रा सिमनदीप ने अपनी कला-कृतियों में लड़कियों की स्वतंत्रता को दर्शाया है। अपनी कला को दर्शाने के लिए तितलियों का महत्वपूर्ण रूप से प्रयोग किया। छात्रा प्रिया चौधरी ने अपनी कला में हिंदू संस्कृति एवं स्वप्न दुनिया को दिखाया है। लोगों का पश्चिमी संस्कृति की तरफ आकर्षण बढ़ रहा है। अपनी कला में पुरानी संस्कृति को बढ़ावा देते हुए उनको लोगों से जोड़ने की कोशिश की है। विभाग के छात्र रोबिन ने अपनी कला में तीन श्रृंखला में अपने कार्य को प्रस्तुत किया है, जिसमें मत्स्य कन्या, हरियाणवी लोकनृत्य एवं संघर्ष श्रृंखला पर काम किया है। इसके साथ-साथ उन्होंने एक इंस्टालेशन बनाई। जिसमें मानव मस्तिष्क में विभिन्न कलाओं की उपज को दर्शाया। छात्रा तनवी ने अपनी कला में मनुष्य और समय के बंधन को दिखाया। छात्रा प्रिया कालड़ा ने कला के माध्यम से सौंदर्य को दर्शाया। इसके लिए उन्होंने विभिन्न प्रकार के वस्त्रों को अलग-अलग तरीकों से प्रस्तुत किया।
hin_Deva hin_Deva